google/wiki40b huggingface dataset:
वृक्षायुर्वेद

वृक्षायुर्वेद एक संस्कृत ग्रन्थ है जिसमें वृक्षों के स्वास्थ्यपूर्ण विकास एवं पर्यावरण की सुरक्षा से समन्धित चिन्तन है। यह सुरपाल की रचना मानी जाती है जिनके बारे में बहुत कम ज्ञात है।
सन् १९९६ में डॉ वाय एल नेने (एशियन एग्रो-हिस्ट्री फाउन्डेशन, भारत) ने यूके के बोल्डियन पुस्तकालय (आक्सफोर्ड) से इसकी पाण्डुलिपि प्राप्त की। डॉ नलिनी साधले ने इसका अनुवाद अंग्रेजी में किया।
वृक्षायुर्वेद की पाण्दुलिपि देवनागरी के प्राचीन रूप वाली लिपि में लिखी गयी है। ६० पृष्ठों में ३२५ परस्पर सुगठित श्लोक हैं जिनमें अन्य बातों के अलावा १७० पौधों की विशेषताएँ दी गयीं हैं। इसमें बीज खरीदने, उनका संरक्षण, उनका संस्कार (ट्रीटमेन्ट) करने, रोपने के लिये गड्ढ़ा खोदने, भूमि का चुनाव, सींचने की विधियाँ, खाद एवं पोषण, पौधों के रोग, आन्तरिक एवं वाह्य रोगों से पौधों की सुरक्षा, चिकित्सा, बाग का विन्यास (ले-आउट) आदि का वर्नन है। इस प्रकार यह वृक्षों के जीवन से सम्बन्धित सभी मुद्दों पर ज्ञान का भण्डार है।
ब्राज़ील की कम्युनिस्ट पार्टी

ब्राज़ील की कम्युनिस्ट पार्टी (Partido Comunista do Brasil) ब्राज़ील साम्यवादी दल है। इस दल की स्थापना १९६२ में हुई थी।
इस दल का अध्यक्ष जोसे रेनतो रबेलो है।
यह दल Vermelho का प्रकाशन करता है। इस दल का युवा संगठन União da Juventude Socialista है।
२००२ के संसदीय चुनाव में इस दल को १ ९६७ ८३३ मत (२.२%, १२ सीटें) मिले।
निमि

निमि, मिथिला के प्रथम राजा थे। वे मनु के पौत्र तथा इक्ष्वाकु के पुत्र थे।
निमि ने वसिष्ठ को ऋत्विक बनाना चाहा पर वसिष्ठ खाली नहीं थे। अत: दूसरों के आचार्यत्व में यज्ञ कराना आरंभ किया। वसिष्ठ ने इससे क्रुद्ध होकर निमि के देह का पात होने का शाप दे दिया। इस देह के मंथन से जनक की उत्पत्ति हुई और निमि स्वयं विदेह (देह रहित) होकर प्राणियों की पलकों में निवास करने लगे। संस्कृत में 'निमि' का अर्थ 'पलक' होता है।
बिग बॉस 6

बिग बॉस 6 भारतीय वास्तविक कार्यक्रम है, जो बिग बॉस का छठवाँ संस्करण है। इसका प्रसारण 7 अक्टूबर 2012 से कलर्स पर शुरू हुआ। इसमें सलमान खान प्रस्तोता थे। इसमें इनाम की राशि ₹1 करोड़ से घट कर ₹50 लाख हो गई। इसमें उर्वशी ढोलकिया को 12 जनवरी 2013 को विजेता घोषित कर दिया गया। इमाम सिद्दीकी इसमें दूसरे स्थान पर रहे।
भगवती चरण वर्मा

परिचय

भगवती चरण वर्मा का जन्म उत्तर प्रदेश के उन्नाव जिले के शफीपुर गाँव में हुआ था। वर्माजी ने  [[इलाहाबाद|प्रायगराज से बी॰ए॰, एल॰एल॰बी॰ की डिग्री प्राप्त की और प्रारम्भ में कविता लेखन किया। फिर उपन्यासकार के नाते विख्यात हुए। 1933 के करीब प्रतापगढ़ के राजा साहब भदरी के साथ रहे। 1936 के लगभग फिल्म कारपोरेशन, कलकत्ता में कार्य किया। कुछ दिनों ‘विचार’ नामक साप्ताहिक का प्रकाशन-संपादन, इसके बाद बंबई में फिल्म-कथालेखन तथा दैनिक ‘नवजीवन’ का सम्पादन, फिर आकाशवाणी के कई केंन्दों में कार्य। बाद में, 1957 से मृत्यु-पर्यंत स्वतंत्न साहित्यकार के रूप में लेखन। ‘चित्रलेखा’ उपन्यास पर दो बार फिल्म-निर्माण और ‘भूले-बिसरे चित्र’ साहित्य अकादमी से सम्मानित। पद्मभूषण तथा राज्यसभा की मानद सदस्यता प्राप्त।

कार्यक्षेत्र

प्रारंभ में कविता लेखन फिर उपन्यासकार के नाते विख्यात। १९३६ में फ़िल्म कारपोरेशन कलकत्ता में कार्य। विचार नामक साप्ताहिक पत्रिका का प्रकाशन संपादन। इसके बाद बम्बई में फ़िल्म कथा लेखन तथा दैनिक नवजीवन का संपादन। आकाशवाणी के कई केन्द्रों में कार्य। १९५७ से स्वतंत्र लेखन। 'चित्रलेखा' उपन्यास पर दो बार फ़िल्म निर्माण और भूले बिसरे चित्र पर साहित्य अकादमी पुरस्कार। पद्मभूषण तथा राज्यसभा की मानद सदस्यता प्राप्त।

भगवती चरण वर्मा और हिन्दी साहित्य

हिंदी साहित्य का आधुनिक काल भारत के इतिहास के बदलते हुए स्वरूप से प्रभावित था। स्वतंत्रता संग्राम और राष्ट्रीयता की भावना का प्रभाव साहित्य में भी आया। भारत में औद्योगीकरण का प्रारंभ होने लगा था। आवागमन के साधनों का विकास हुआ। अंग्रेजी और पाश्चात्य शिक्षा का प्रभाव बढा और जीवन में बदलाव आने लगा। ईश्वर के साथ साथ मानव को समान महत्व दिया गया। भावना के साथ-साथ विचारों को पर्याप्त प्रधानता मिली। पद्य के साथ-साथ गद्य का भी विकास हुआ और छापेखाने के आते ही साहित्य के संसार में एक नई क्रांति हुई। आधुनिक हिन्दी गद्य का विकास केवल हिन्दी भाषी क्षेत्रों तक ही सीमित नहीं रहा। पूरे देश में और हर प्रदेश में हिन्दी की लोकप्रियता फैली और अनेक अन्य भाषी लेखकों ने हिन्दी में साहित्य रचना करके इसके विकास में महत्त्वपूर्ण योगदान किया।

चित्रलेखा

चित्रलेखा न केवल भगवतीचरण वर्मा को एक उपन्यासकार के रूप में प्रतिष्ठा दिलाने वाला पहला उपन्यास है बल्कि हिन्दी के उन विरले उपन्यासों में भी गणनीय है, जिनकी लोकप्रियता बराबर काल की सीमा को लाँघती रही है।
चित्रलेखा की कथा पाप और पुण्य की समस्या पर आधारित है-पाप क्या है? उसका निवास कहाँ है ? इन प्रश्नों का उत्तर खोजने के लिए महाप्रभु रत्नांबर के दो शिष्य, श्वेतांक और विशालदेव, क्रमश: सामंत बीजगुप्त और योगी कुमारगिरि की शरण में जाते हैं। और उनके निष्कर्षों पर महाप्रभु रत्नांबर की टिप्पणी है, ‘‘संसार में पाप कुछ भी नहीं है, यह केवल मनुष्य के दृष्टिकोण की विषमता का दूसरा नाम है। हम न पाप करते हैं और न पुण्य करते हैं, हम केवल वह करते हैं जो हमें करना पड़ता है।’’

टेढ़े-मेढ़े रास्ते

टेढ़े मेढ़े रास्ते सन् 1948 में प्रकाशित उनका प्रथम वृहत उपन्यास था जिसे हिन्दी साहित्य के प्रथम राजनीतिक उपन्यास का दर्जा मिला। टेढ़े-मेढ़े रास्ते को उन्होंने अपनी प्रथम शुद्ध बौद्धिक गद्य-रचना माना है। इसमें मार्क्सवाद की आलोचना की गयी है। इसके जवाब में रांगेय राघव ने 'सीधा-सादा रास्ता' लिखी थी।
रॉयल्टी

संसाधन संभंधित रॉयल्टी

तेल और खनिज संसाधनों के मालिक, दुसरे पार्टी को अपने संसाधनों का इस्तमाल करने की इजाज़त देते हैं और बदले में वे मूल भाव या मुनाफे पर एक भाग रॉयल्टी के रूप में लेते हैं। जब किसी प्रांत या देश के सर्कार इन संसाधनों के मालिक होते हैं, तब सारे नियम विनियमित है। रॉयल्टी भुगतान के दर कई देशों और व्यापारियों द्वारा उनके प्रांत में तय की जाती हैं। जंगल सम्भंदित रॉयल्टी को 'स्टमपेज' कहाँ जाता हैं। पेटेंट-रॉयल्टी की सहायता से पेटेंट के मालिक को अपने पेटेंट द्वारा हुए लाभ का एक हिस्सा मिलेगा और इस अधिकार की सुरक्षा उस देश के अधिकारी करेंगे जहां पेटेंट लिया गया था। अगर किसी ने बिना मुआवजा पेटेंट का उपयोग किया तो मुकदमा चलेगा और नियम उल्लंघन करने के लिए उस व्यक्ति अथवा संस्था को जेल में सज़ा काटनी पड़ेगी या मौद्रिक नुकसान देना पड़ेगा। रॉयल्टी का भुगतान करके लोग पेटेंट की सहायता से उत्पादन कर सकते सकते हैं, उसका उपयोग कर सकते हैं,बिक्री या फिर उस पेटेंट का विज्ञापन क्र सकते हैं।

भागीधारी रॉयल्टी

रॉयल्टी, टेक्नोलॉजी और दो पार्टियों के संघटन से सम्भन्धित हो सकती हैं। भागीधारी रॉयल्टी में,एक पार्टी किसी दुसरे पार्टी के साथ रहस्यमय जानकारी का बटवारा करना ही नहीं हैं बल्कि उससे बडकर उनका समभंद हैं। इसके मूल रूप से तीन प्रकार हैं- 'जॉइंट वेंचर','फ्रान्चाईज़' और 'सामरिक संघटन'। 'जॉइंट वेंचर' में कम्पनियाँ लम्बे समय से एक उद्देश्य के साथ संपर्क करती हैं। जॉइंट वेंचर औपचारिक रूप का एक संघठन हैं। जॉइंट वेंचर में कंपनिया उत्पादन की बिक्री या सेवा का प्रायोजन करते हैं और वे उस देश के नियमो का पालन करते हैं, जहां वे स्थित हैं। 'फ्रैंचाइज़इंग' का अर्थ हैं कि किसी ट्रेडमार्क वस्तु या उत्पादन का इस्तमाल किसी दुसरे व्यापारी द्वारा करना और इस तरह का बिज़नस मॉडल 'मेक डोनाल्डस' करता हैं। फ़्रान्चाइज़ेर कई उपदेश और शर्ते इन फ़्रन्चाइज़ी व्यापारियों को देती हैं और अगर इन शर्तो का उलंघन इन पार्टियों ने किया तो उनके लाइसेंस को वे वापस ले सकते हैं और सारा नुक्सान इन फ्रेंचाइजी पार्टियों को देना पड़ेगा।'सामरिक संघठन' में दो पार्टिया एक परियोजना से सम्भंदित हैं और तब प्रकट होता हैं जब दो या अधिक पार्टिया किसी परियोजना, उत्पादन या सेवा के प्रयोजन के लिए एक साथ आते हैं। नाम से पता चलता हैं कि ये उन पार्टियों का संघठन हैं जिनकी आम तौर पर जमती न हो और सिर्फ किसी परियोजना या मुनाफा बड़ाने के लिए एक साथ काम कर रहे हैं।
एबेल एस४०७० गैलेक्सी समुह

एबेल एस४०७० एक अदभुत गैलेक्सियों का एक समुह है। यह पृथ्वी से ४५ करोड़ प्रकाश वर्ष दूर है और आकाश में नरतुरंग तारामंडल के क्षेत्र में नज़र आता है। हब्बल द्वारा ली गयी तस्वीर के मध्य मे अंडाकार गैलेक्सी ईएसओ ३२५-जी००४ है। इस में गैलेक्सियों के अलावा कुछ तारे भी बिखरे-बिखरे से नजर आते रहे हैं। महाकाय अंडाकार गैलेक्सी लगभग १००,००० प्रकाश वर्ष चौड़ी है और इसमे १०० अरब तारे है, लगभग हमारी अपनी गैलेक्सी आकाशगंगा के समान है।
चहल गोत्र

चहल अथवा चाहल अथवा चाहिल एक जाट गोत्र है। पंजाब और हरियाणा में चहल गौत्र के कई गाँव है। इस गोत्र के व्यक्तियों का मुख्य व्यवसाय कृषि है। ये स्वाभिमानी लोग होते हैं जो यो बोलते हैं उसे हर हाल में पूरा करते हैं।
आशिकी 2

पटकथा

आशिक़ी 2 की कहानी एक लड़के राहुल जयकर (आदित्य रॉय कपूर) और लड़की आरोही शिर्के (श्रद्धा कपूर) की है। राहुल एक प्रख्यात गायक है लेकिन सभी कामयाबियों और उपलब्धियों के बावजूद वो शराब पीने की बुरी आदत का आदि हो जाता है। धीरे-धीरे वो तबाही के रास्ते पर चल पड़ता है और निर्माता उसे काम देना बंद कर देते हैं। उसका सचिव उसे सुधरने की चेतावनी भी देता है लेकिन राहुल उसकी बात बिलकुल नहीं सुनता और शराब छोड़ने को तैयार नहीं।।  एक दिन वो एक बार में आरोही (श्रद्धा कपूर) को अपना गाना गाते सुनता है और उसे आरोही से उसी पल प्यार हो जाता है। वो आरोही से वादा करता है कि उसे एक दिन बहुत बड़ी गायिका बनाएगा। राहुल की मेहनत और अपने टैलेंट से एक दिन आरोही काफी बड़ी गायिका बन जाती है लेकिन राहुल खुद अपने करियर पर बिलकुल भी ध्यान नहीं देता और बेहिसाब शराब पीता रहता है जिसका उसका करियर लगभग खत्म हो जाता है और कहानी इसी तरह आगे बढ़ती है।

टिकट घर

आशिक़ी 2 की पहले दिन की कमाई 52.5 मिलियन (US$960,000) के लगभग रही। सप्ताहांत की कमाई ₹179.2 मिलियन (US$2.62 मिलियन) रही। फ़िल्म की एक सप्ताह की कमाई ₹346.5 मिलियन (US$5.06 मिलियन) रही। अन्य फ़िल्मों के प्रदर्शन के कारण द्वितीय सप्ताह की कमाई कुछ कम रही जो ₹17.35 करोड़ (US$2.53 मिलियन) रहा, इस प्रकार इसकी दो सप्ताह की कुल कमाई ₹470 मिलियन (US$6.86 मिलियन) रही। फ़िल्म स्थिर रूप से चलती रही और तृतीय सप्ताह की कमाई ₹165 मिलियन (US$2.41 मिलियन) रही और तीन सप्ताह की कुल कमाई ₹635 मिलियन (US$9.27 मिलियन) रही। इस प्रकार इस फ़िल्म की तृतीय सप्ताह की कुल कमाई 2013 में इस तिथि तक की सबसे अधिकतम कमाई वाली रही।
अति परवलय

गणित में अतिपरवलय एक ऐसा शांकव होता है जिसकी उत्केन्द्रता इकाई से अधिक होती है। एक अन्य परिभाषा के अनुसार अतिपरवलय ऐसे बिन्दुओं का बिन्दुपथ है जिनकी दो निश्चित बिन्दुओं से दूरियों का अंतर सदैव अचर रहता है। इन निश्चित बिन्दुओं को अतिपरवलय की नाभियाँ(focus) कहते हैं।
एक अतिपरवलय, एक द्विविमीय समतलीय वक्र है, जो इसके ज्यामितीय गुणों या समीकरणों द्वारा परिभाषित किया जाता है। एक अतिपरवलय में दो भाग होते हैं, जिन्हें संयुग्मी घटक कहा जाता है, जो एक-दूसरे की दर्पण छवियां होती हैं और दोनों अनंत लंबे धनुष की तरह होती हैं। अतिपरवलय, शंकु परिच्छेद के तीन प्रकारों में से एक है, जो एक समतल और एक द्विशंकु द्वारा प्रतिच्छेदन पर निर्मित होता है। (अन्य शंकु परिच्छेद परवलय और दीर्घवृत्त हैं। एक वृत्त एक दीर्घवृत्त का एक विशेष रूप है।) यदि एक समतल, एक द्विशंकु के दोनों हिस्सों को प्रतिच्छेद करता है लेकिन वह समतल शंकुओं के शीर्ष से नहीं गुजरता है, तो शांकव एक अतिपरवलय होता है ।

बिंदुपथ के रूप में अतिपरवलय की परिभाषा

ज्यामिती में अतिपरवलय, यूक्लिड तल पर बिन्दुओं के एक बिन्दुपथ के रूप में परिभाषित किया जा सकता है।
एक अतिपरवलय बिन्दुओं का एक बिंदुपथ है, माना किसी बिन्दु  के लिए, दो निश्चित बिन्दुओं (नाभियाँ) से दूरियों  का अंतर सदैव नियत रहता है। आमतौर पर निम्न प्रकार दर्शाया जाता है 
दोनों नाभियों को मिलाने वाले रेखाखण्ड के मध्य-बिन्दु  को अतिपरवलय का केंद्र कहते हैं तथा यह रेखाखण्ड मुख्य-अक्ष कहलाती है। मुख्याक्ष पर शीर्ष  होते हैं जो केंद्र से  दूरी पर हैं। नाभि तथा केंद्र के बीच की दूरी  नाभीय दूरी कहलाती है। अनुपात  उत्केन्द्रता  के बराबर होता है।

कार्तीय निर्देशांक पद्धति में अतिपरवलय

समीकरण:
अतिपरवलय का केंद्र मूलबिंदु, मुख्याक्ष x-अक्ष, तथा नाभियाँ  तथा शीर्ष  व नाभियाँ 
तब अतिपरवलय पर किसी भी बिन्दु (x,y) के लिए अतिपरवलय का समीकरण
उत्केन्द्रता:

समकोणीय अतिपरवलय

जब किसी अतिपरवलय में  हो तो यह समकोणीय अतिपरवलय कहलाता है। इस स्थिति में अतिपरवलय की उत्केन्द्रता सदैव  होती है। समकोणीय अतिपरवलय का समीकरण
हेमा सरदेसाई

हेमा सरदेसाई एक भारतीय पार्श्व गायक और गीतकार है।  हेमा भारत के तटीय राज्य गोवा में रहती हैं और उनका जन्म मुंबई में हुआ था।  वह बीवी नंबर 1 और जानम समझा करो  जैसी फिल्मों से गाने के साथ 1990 के दशक में प्रसिद्ध हुई।

प्रारंभिक जीवन

उनकी प्रतिभा को पहली बार छह साल की उम्र में उनके स्कूल के शिक्षक स्वर्गीय श्रीमती सेक्विएरा ने खोजा था। उन्होंने 8 साल की उम्र में एक नवरात्रि महोत्सव में अपने मंच की शुरुआत की, जहाँ स्थानीय गुजराती समाज ने उन्हें प्रोत्साहित किया।  उन्होंने भारतीय शास्त्रीय संगीत में संगीत विशारद को पूरा किया है , और हमेशा पश्चिमी पॉप संगीत के लिए भावुक रही हैं। [3][4]

व्यवसाय

सरदेसाई ने बॉलीवुड फिल्मों के लिए कई गाने गाए हैं, और कई इंडिपॉप एल्बम जारी किए हैं।   सरदेसाई विशेष रूप से 1997 फिल्म में Aawara Bhawren जो होल होल Gaaye गायन के लिए जाना जाता है Sapnay , जिसमें चुनिंदा काजोल मुख्य भूमिका में ।  उनके कुछ अन्य प्रसिद्ध गीतों में इश्क सोना है ( बीवी नंबर 1 ), चली चली फेरी चली ( बागबान ) और बादल पे पौन है ( चक दे! भारत ) शामिल हैं।  वह जर्मनी में अंतर्राष्ट्रीय पॉप सॉन्ग फेस्टिवल में ग्रैंड प्रिक्स जीतने वाली एकमात्र भारतीय गायिका हैं, जिन्होंने यूरोप में अंतर्राष्ट्रीय यूनिसेफ कॉन्सर्ट में गाया है और भारत के 50 वें वर्ष के लिए समारोह में प्रदर्शन करने के लिए लता मंगेशकर के अलावा एकमात्र महिला गायिका बनीं स्वतंत्रता दिवस ।   
2011 में, उसने अपना संगीत "कलाकारलौड डॉट कॉम" पर डिजिटल कर दिया।  
2013 में, उन्होंने नसीरुद्दीन शाह द्वारा अभिनीत अंग्रेजी फिल्म द कॉफिन मेकर के लिए तीन कोंकणी गीत लिखे और गाए।  यह फिल्म एक गोअन गांव में आधारित थी और IFFI के भारतीय पैनोरमा खंड के लिए चुनी गई थी।  यह एक ताबूत निर्माता के बारे में है जो असामान्य तरीके से जीवन के बारे में सीखता है।   फिल्म ने रिवर टू रिवर में सर्वश्रेष्ठ फीचर फिल्म का पुरस्कार जीता ।  2013 में फ्लोरेंस इंडियन फिल्म फेस्टिवल ।  
2017 में, उसने अमेरिका में अपने गीत पॉवर ऑफ लव के साथ अपनी शुरुआत की घोषणा की, और मिशल रहेजा और ग्रैमी पुरस्कार विजेता जेरेड ली गॉसेलिन के साथ इस परियोजना पर काम किया।

परिवार

हेमा जेवियर डिसूजा, जो Cunchelim से निवासी एक निवेश बैंकर है, से शादी की है।

विवाद

2017 में, सरदेसाई ने साध्वी सरस्वती के खिलाफ एक अभियान में गायकों और कलाकारों के एक समूह का नेतृत्व किया, जिन्होंने सार्वजनिक रूप से सरकार से "गोमांस का सेवन करने वालों को फांसी" देने का अनुरोध किया था।   इसके जवाब में, सरदेसाई ने जुलाई 2016 को एक विरोध मार्च निकाला।  
इसके अलावा, 2017 में, गोवा विधान सभा चुनाव 2017 के लिए विशेष आइकन के पद से सरदेसाई ने इस्तीफा दे दिया, पूर्व मुख्यमंत्री मनोहर पर्रिकर द्वारा अधिवक्ता और सामाजिक कार्यकर्ता आइरस रोड्रिग्स का समर्थन करने के आरोपों पर।
डेविड विला

डेविड विला सांचेज़ (स्पानी उच्चारण: [daˈβið ˈβiʎa], जन्म: 3 दिसम्बर 1981) उपनाम एल गुअजे, El Guaje (), एक स्पेनिश पेशेवर फुटबॉलर है जो वर्तमान मे एटलेटिको मैड्रिड के लिये स्पेनिश ला लिगा मे खेल रहे है और स्पेन की राष्ट्रीय फुटबॉल टीम में एक स्ट्राइकर के रूप मे।
मेन

मेन (अंग्रेज़ी: Maine) पूर्वोत्तर संयुक्त राज्य के न्यू इंग्लैंड क्षेत्र में उत्तरी राज्य है। इसकी पश्चिम में न्यू हैम्पशायर से, पूर्व में अटलांटिक महासागर से और उत्तर में कनाडाई प्रांतों न्यू ब्रंसविक और क्यूबेक से अंतर्राष्ट्रीय सीमा लगती है। मेन संयुक्त राज्य में सबसे पूर्व में स्थित राज्य है।
मेन के इलाके में हजारों सालों तक आदिवासी लोग एकमात्र निवासी थे। 1604 में इस क्षेत्र में सबसे पहले यूरोपीय बस्ती फ्रांसीसी द्वारा बसाई गई थी। 1620 के दशक में अंग्रेजों ने मेन के तट के किनारे कई बस्तियां बसाई। 1812 के युद्ध के अंत में इसपर ब्रिटिश सेनाओं द्वारा कब्जा कर लिया गया था। बाद में शांति समझोते के तहत संयुक्त राज्य अमेरिका को इसे लौटा दिया गया। मेन 1820 तक मैसाचुसेट्स का हिस्सा था। फिर उसने मैसाचुसेट्स से अलग राज्य बनने के लिए मतदान किया। 15 मार्च, 1820 को इसे 23 वें राज्य के रूप में संघ में भर्ती किया गया।
2015 के अनुमान अनुसार मेन की आबादी 13,29,328 है। जिस हिसाब से उसका अमेरिका के राज्यों में 42वां स्थान हुआ। क्षेत्र के हिसाब से यह 39वां सबसे बड़ा राज्य है। अंग्रेज़ी भाषा 92% जनता द्वारा बोली जाती है पर उसको कोई सरकारी दर्जा प्राप्त नहीं (वास्तव में वही सरकार की भाषा है)।
गुलाम हुसैन हिदायतुल्लाह

गुलाम हुसैन हिदायतुल्लाह (1879 -1948) सिंध प्रांत के पूर्व दो-बार निर्वाचित मुख्यमंत्री और मुस्लिम पीपल्स पार्टी के सक्रिय राजनीतिक कार्यकर्ता थे। उन्होंने यह पद 18 अप्रैल 1940 के बाद से 7 मार्च 1941 ई। जबकि दूसरी बार 14 अक्टूबर 1942 के बाद से 14 अगस्त 1947 तक सनखबाला। तथा वे सिंध के राज्यपाल के पद पर भी रह चुके हैं।
स्वर-परीक्षण

किसी अभिनेता, गायक, संगीतकार, नर्तक या अन्य कलाकार द्वारा दिया गया नमूना प्रदर्शन स्वर-परीक्षण या ऑडिशन (audition) कहलाता  है। इसमें आमतौर पर पहले से याद किए गए और रिहर्सल किए गए सोलो पीस के माध्यम से या ऑडिशन में या उससे कुछ समय पहले कलाकार को दिए गए काम या टुकड़े को प्रदर्शित करके अपनी प्रतिभा को प्रदर्शित करना शामिल होता है। कुछ मामलों में, जैसे कि एक मॉडल या कलाबाज के साथ, व्यक्ति को पेशेवर कौशल की एक श्रृंखला प्रदर्शित करने के लिए कहा जा सकता है। अभिनेताओं को एक एकालाप प्रस्तुत करने के लिए कहा जा सकता है। गायक एक लोकप्रिय संगीत संदर्भ या शास्त्रीय संदर्भ में एक गीत में एक प्रदर्शन करेंगे। एक नर्तक एक विशिष्ट शैली में एक दिनचर्या प्रस्तुत करेगा, जैसे कि बैले, टैप डांस या हिप-हॉप, या अपनी नृत्य क्षमता को जल्दी से सीखने की क्षमता दिखाना।
1982 मोंटे कार्लो मास्टर्स

पुरुष एकल

गुलिरमो विलास ने  इवान लेंडल को 6-1, 7-6, 6-3 से हराया।
मेरे अपने (1971 फ़िल्म)

संक्षेप

आनंदी देवी (मीना कुमारी) एक बूढ़ी विधवा है जो अपने गाँव में रहती है। एक दिन अरुण गुप्ता (रमेश देव), जो अपने को उसका दूर का रिश्तेदार कहता है, शहर आकर उसके साथ रहने की विनती करता है। शहर में वह अपनी पत्नी लता (सुमिता सान्याल) और एक बच्चे के साथ रहता है। जब आनंदी देवी को पता चलता है कि अरुण एक नौकरानी लाया है और वह विरोध करती है तो उसे घर से निकाल दिया जता है। बाद में वह एक बालक के साथ रहती है जो भीख माँगता है। अपने अच्छे स्वभाव के कारण वहां लोग उसे नानी माँ कहते हैं। वहाँ श्याम (विनोद खन्ना) और चैनु (शत्रुघन सिन्हा) के नेतृत्व में युवकों की टोलियाँ है जो आपस में लड़ते हैं। आखिर एक दिन इसी लड़ाई में नानी माँ भी गोली का शिकार हो जाती है।
गेस्टाल्ट मनोविज्ञान

गेस्टाल्ट मनोविज्ञान (Gestalt psychology) की स्थापना जर्मनी में मैक्स बरदाईमर (Max Wertheimer) द्वारा 1912 ई0 में की गयी। इस सम्प्रदाय (स्कूल) के विकास में दो अन्य मनोवैज्ञानिकों, कर्ट कौफ्का (1887-1941) तथा ओल्फगैंग कोहलर (1887-1967) ने भी महत्वपूर्ण भूमिका निभायी। इस स्कूल की स्थापना वुण्ट व टिचनर की आणुविक विचारधारा के विरोध में हुआ था। इस सम्प्रदाय का मुख्य बल व्यवहार में सम्पूर्णता के अध्ययन पर है। इस स्कूल में 'अंश' की अपेक्षा 'सम्पूर्ण' पर बल देते हुये बताया कि यद्यपि सभी अंश मिलकर सम्पूर्णता का निर्माण करते हैं, परन्तु सम्पूर्णता की विशेषताएं अंश की विशेषताओं से भिन्न होती हैं। गेस्टाल्ट मनोवैज्ञानिकों ने इसे गेस्टाल्ट की संज्ञा दी जिसका अर्थ 'प्रारूप', 'आकार' या 'आकृति' बताया। इस स्कूल द्वारा प्रत्यक्षण के क्षेत्र में प्रयोगात्मक शोध किए गए हैं जिससे प्रयोगात्मक मनोविज्ञान का नक्शा ही बदल गया। प्रत्यक्षण के अतिरिक्त इन मनोवैज्ञानिकों ने सीखना, चिंतन तथा स्मृति के क्षेत्र में काफी योगदान दिया जिसने शिक्षा मनोविज्ञान को अत्यधिक प्रभावित किया।
दार्जिलिंग के रोमन कैथोलिक सूबा

दार्जिलिंग का सूबा एक लैटिन रोमन कैथोलिक भोपाल बिशप है जो भारत के पूर्वोत्तर में स्थित है, कलकत्ता के मेट्रोपॉलिटन आर्चडीओसीज़ के सांप्रदायिक प्रांत में, अभी तक पीपुल्स के इव्हानजलाइजेशन के लिए मिशनरी रोमन कलीसिया पर निर्भर करता है।
 इसमें अपने क्षेत्र में स्वतंत्र (अनिवार्य रूप से बौद्ध) हिमालय राज्य भूटान शामिल है, जहां एक अल्पसंख्यक अल्पसंख्यक द्वारा ईसाइयत का अभ्यास किया जाता है और धर्मनिरपेक्षता पर प्रतिबंध है।
 कैथेड्रल एपिस्कोपल मैरिएन इमकुटल कॉन्सेशेशन कैथेड्रल है, दार्जिलिंग, पश्चिम बंगाल राज्य, भारत में।

आंकड़े

2014 के अनुसार, यह पाश्चात्य 37 54 9 कैथोलिक (2.63% कुल 1,433,000) पर 54 पैरिशों में 9,521 वर्ग किमी और 132 पादरियों (82 बिशप, 50 धार्मिक), 455 धार्मिक (121 भाई, 334 बहनों) और 40 सेमिनरी के साथ 3 मिशनों पर काम करता था।.
प्रतीप त्रुटि

फिलेटली या डाक टिकट संग्रह में, एक प्रतीप त्रुटि तब होती है, जब किसी डाक टिकट का कोई भाग उल्टा मुद्रित हो जाता है। इस तरह के प्रतीपकों को डाक टिकट त्रुटियों में शायद सबसे शानदार माना जाता है, ना सिर्फ इसलिए कि यह देखने में अलग लगतीं है बल्कि यह लगभग हमेशा ही एक बहुत दुर्लभ घटना होती हैं और डाक टिकट संग्राहक इन्हें बेशकीमती मानते हैं।
२८९३ ईसा पूर्व

२८९३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८९३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हेइडेमरी स्टेफ़ानशिन

हेइडेमरी स्टेफ़ानशिन एक अमेरिकी नौसेना अधिकारी और पूर्व नासा अंतरिक्ष यात्री है जिन्होंने संयुक्त राज्य नौसेना में कप्तान का रैंक हासिल किया था। वह दो स्पेस शटल मिशनों, एसटीएस -115 और एसटीएस -126 पर उड़ान भरी हुई है, जिसके दौरान उन्होंने कुल 33 घंटे और 42 मिनट के पांच अंतरिक्षवाचों को पूरा किया। जनवरी 2017 तक, वह अवधि के आधार पर अंतरिक्ष वॉकर्स की सभी समय की सूची में 39 वें स्थान पर रही। स्टेफेनीशिन-पाइपर को कई सम्मान और पुरस्कार मिले हैं जैसे मेरिटोरिअस सर्विस मेडल, दो नौसेना पदक और दो नौसेना अचीवमेंट पदक।
हेइडेमरी स्टेफ़ानशिन का जन्म 7 फ़रवरी 1963 को सेंट पॉल, मिनेसोटा यूनाइटेड स्टेट में हुआ था। स्टेफेनीशिन-पीपर ने 1980 में सेंट पॉल, मिनेसोटा डेरम हॉल हाई स्कूल से स्नातक की उपाधि प्राप्त की थी और मैसाचुसेट्स इंस्टीट्यूट ऑफ टेक्नोलॉजी से मैकेनिकल इंजीनियरिंग में बैचलर ऑफ साइंस (1984) और मास्टर ऑफ साइंस (1985) (एमआईटी) वह तकनीशियन लाइसेंस केडी 5 डीवीआर के साथ लाइसेंस प्राप्त हैम रेडियो ऑपरेटर भी है।  उन्हें अप्रैल 1996 में नासा द्वारा एक अंतरिक्ष यात्री उम्मीदवार के रूप में चुना गया, और अगस्त 1996 में उन्होंने जॉनसन स्पेस सेंटर में काम करना शुरू किया। दो साल के प्रशिक्षण और मूल्यांकन के बाद, वह एक मिशन विशेषज्ञ के रूप में योग्य हुई। प्रारंभ में लांच और लैंडिंग के लिए अंतरिक्ष यात्री समर्थन कर्तव्यों का कार्य संभालने के बाद उन्होंने पेलोड के लिए और अंतरिक्ष यात्री कार्यालय ईवा शाखा में मुख्य अंतरिक्ष यात्री कार्यालय प्रतिनिधि के रूप में भी काम किया। स्टेफ़ानशिन-पाइपर एसटीएस -115 पर अपना पहला मिशन, अंतरिक्ष शटल अटलांटिस पर किया। जो की 9 सितंबर, 2006 को लॉन्च किया गया, और 21 सितंबर को लौटा, मिशन स्पेशलिस्ट के रूप में और एक अंतरिक्षवाक (180 कुल अंतरिक्षवाचकों में से) के रूप में वह 8वीं महिला अंतरिक्ष यात्री बन गई। स्टेफेनीशिन-पाइपर नासा चरम पर्यावरण मिशन संचालन (नीमो) के 12 वें अभियान की कमांडर थी और भविष्य अंतरिक्ष की खोज के लिए तैयारी में कुंभ राशि के पानी के नीचे प्रयोगशाला में मानव अस्तित्व का अध्ययन करने के लिए एक नासा कार्यक्रम में भी कार्य कर रही थी। जुलाई 2009 में, स्टीफैनीशिन-पाइपर नासा के एस्ट्रोनॉट कॉर्प्स से नौसेना कर्तव्यों पर लौटने के लिए सेवानिवृत्त हुई और उन्हें दो नासा अंतरिक्ष उड़ान पदक और नासा के असाधारण सेवा पदक से सम्मानित भी किया गया। और अगस्त 2009 में, स्टीफैनीशिन-पाइपर ने नौसेना सागर सिस्टम कमान को चीफ टेक्नोलॉजी ऑफिसर के रूप में रिपोर्ट किया।
जुराछड़ि उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

जुराछड़ि उपजिला बांग्लादेश के दक्षिण-पूर्वी भाग में, चट्टग्राम विभाग के रांगामाटि जिले में स्थित है।
इजरायली नई शेकेल

इतिहास

नई शेकेल १ जनवरी १९८६ से पुराने शेकेल से स्थान पर १००० पुराने शेकलिम = 1 नई शेकेल की दर से जारी किया गया। १ जनवरी २००३ के बाद से शेकेल एक स्वतंत्र रूप से परिवर्तनीय मुद्रा है। 7 मई 2006 से शेकेल व्युत्पन्न व्यापार भी शिकागो मर्केंटाइल एक्सचेंज पर उपलब्ध की गई है। इस तरह से शेकेल दुनिया के उन बीस मुद्राओं में से शामिल हो गया है, जो विदेशी मुद्रा बाजार में मुद्रा वायदा अनुबंध किया जा रहा है। यह एक कठोर मुद्रा है, जिसका दुनिया में लगभग किसी भी स्थान में उपयोग किया जा सकता है। मुद्रा का उत्पादन इसराइल में ना होकर दक्षिण कोरिया में होता है, क्योंकि देश में कोई टकसाल नहीं है।